దేవస్థానమును చూచితిన్ | Truth & Light
April 15, 2012 / subramanyam
దేవస్థానమును చూచితిన్
devasthaanam, devasthaanam telugu movie review
ఎటూ విశ్వనాథ్ గారు ఉన్నారు, పేరు కూడా బాగుంది, బాల సుబ్రహ్మణ్యానిది కూడా మంచి పాత్రట, చూద్దాం పదవొయ్, అనుకుంటూ వెళ్ళాం ఈ సినిమాకి. ఎంత కాదన్నా అస్సలు అంచనాలు ఐతే లేకుండా వెళ్ళలేము కదా, సో అలా వెళ్ళాము అనమాట. ఐతే సినిమా మాత్రం మమ్మల్ని నిరాశ పరచలేదు. "చాలా రోజుల తరువాత ప్రేక్షకులను ఆలొచింప జేసే సినిమా ఒకటి వచ్చింది తెలుగులొ" అనుకుంటూ వెనక్కి వచ్చాం ఇద్దరం.
ఇద్దరు మనుషులు, ఒకరికి ప్రపంచమే ఇల్లైతే మరొకరికి ఇల్లే ప్రపంచం. ఈ ఇద్దరి అనుబంధము, వారి జీవితాలలో చోటు చేసుకున్న విశేషాలు, వారిద్దరూ కలిసి చేసిన పనులు , ఈ విషయాల చుట్టూ నిర్మింపబడింది ఈ దేవస్థానం.
పెద్దాయన నటన ఎప్పటి లాగే అద్భుతం,బాలసుబ్రహ్మణ్యం ఆమని నువ్వా నేనా అన్నట్టు నటించారు, మొత్తం సినిమా అంతా వీరి ముగ్గురి మధ్యే ఉండడం, నటన పరంగా అద్భుతం అనే చెప్పాలి. ప్రత్యేకంగా బాలసుబ్రహ్మణ్యం చాలా చాలా చాలా బాగా చేసారనిపించింది. నటుడి గా ఆయన యొక్క అత్యుత్తమ చిత్రం ఇదే నేమో. సంగీతం కూడా చాల బాగుంది, సరస్వతి అమ్మవారి మీద ఉన్న పాట, అలాగే సాంబయ్య-సోమయ్య పాట అద్భుతం.
కథ పరంగా మంచి కథ, మానవీయ కోణం కూడా అద్భుతం, కానీ ఇంకా బాగా తీయ్యొచ్చనిపించింది. ప్రథమార్థం కథనం లోను వేగం కనిపించింది, ద్వితీయార్థం కాస్త నెమ్మది గా సాగుతున్నట్టనిపించింది. కాని చివర్లో అనూహ్యమైన మలుపు తో భలే ముగించాడే అనిపించింది నాకు. ఇంకా బగా తియ్యొచ్చేమొ కాని ఉన్నంతలో బానే ఉంది.
విశ్వనాథ్ గారి సినిమాలలో కనబడే కళాతృష్ణ ఇందులోనూ కనబడుతుంది. వారి దర్శకత్వం కాక పోయినా హరి కథ, బుర్ర కథ వంటి వాటిని కాపాడుకొవాలన్న సందేశంలొ ఆయన ముద్ర మనకు కనబడుతుంది. అసలు జీవిత కాలంలో ఒక కళ లో ప్రావీణ్యత సాధించడం నిస్సందేహంగా గొప్ప విషయం. అలా ప్రావీణ్యత సాధించి తమ నైపుణ్యం తో మనల్ని ఆకట్టు కునే వారిని ఎందరినో చూస్తాం , అభినందిస్తాం. కానీ తమ కళ ద్వారా ప్రజలని ఆలొచింప జేయగలగడం, ఒక కళ ద్వారా మరో కళ యొక్క గొప్ప తనాన్ని చెప్పడం అందరు కళాకారులకూ సాధ్యమయ్యే పని కాదేమో అనిపిస్తుంది. అందుకే బహుశా పెద్దాయనని కళాతపస్వి అన్నారేమో.
devasthaanamunu chuchitin | Truth & Light
April 15, 2012 / subramanyam
devasthaanamunu chuchitin
devasthaanam, devasthaanam telugu movie review
etuu vishwanath gaaru unnaaru, paeru kuudaa bagundi, baala subrahmanyaanidi kuudaa manchi paatrata, chuddam padavoy, anukuntu vellaam ee sinimaki. entha kadanna assalu anchanaalu aithe lekunda vellalemu kada, soo alaa vellaamu anamata. aithe sinima maatram mammalni niraasa parachaledu. "chala rojula taruvaata prekshakulanu aalochimpa jese sinima okati vachindi telugulo" anukuntu venakki vacham iddaram.
iddaru manushulu, okariki prapanchame illaithe marokariki illey prapancham. ee iddari anubandhamu, vaari jeevitaalalo chotu chesukunna visaeshaalu, vaariddaruu kalisi chesina panulu , ee vishayaala chuttu nirmimpabadindi ee devasthaanam.
peddaayana natana eppati lage adbhutam,balasubrahmanyam aamani nuvwa nena annattu natinchaaru, mottam sinima antaa veeri mugguri madhye undadam, natana paramgaa adbhutam ane cheppali. pratyekamgaa balasubrahmanyam chala chala chala baga chesaaranipinchindi. natudi gaa aayana yokka atyuttama chitram ide nemo. sangeetam kuudaa chaala bagundi, saraswati ammavari meeda unna paata, alaage sambaiah-somayya paata adbhutam.
katha paramgaa manchi katha, manaveeya konam kuudaa adbhutam, cony inka baga teeyyochanipinchindi. pradhamaartham kathanam lonu vegam kanipinchindi, dviteeyaartham kaasta nemmadi gaa saagutunnattanipinchi. kaani chivarlo anoohyamaina malupu thoo bhale muginchade anipinchindi naaku. inka bagaa tiyyochemo kaani unnantalo baane undi.
vishwanath gaari cinemaalalo kanabade kalatrishna induloonuu kanabadutundi. vaari darsakatvam kaaka poina hari katha, burra katha vanti vaatini kapadukovalanna sandesamlo aayana mudra manaku kanabadutundi. asalu jeevita kaalamlo oka kala loo praaveenyata saadhinchadam nissandehamgaa goppa vishayam. alaa praaveenyata saadhinchi tama naipunyam thoo manalni aakattu kune vaarini endarino chustam , abhinandistam. cony tama kala dwara prajalani aalochimpa jeyagalagadam, oka kala dwara maro kala yokka goppa tanaanni cheppadam andaru kalaakaarulakuu saadhyamayye pani kademo anipistundi. anduke bahusa peddaayanani kalatapasvi annaremo.